शाहिद ने ये भी कहा, कि फ़िल्म में अभिनेताओं और अभिनेत्रियों का चयन पूरी तरह से निर्देशक का क्षेत्र है, वो इसमें हस्तक्षेप नहीं करते। आपको बता दें, कि मिलन टॉकीज को तिग्मांशू धूलिया निर्देशित कर रहे हैं, और फ़िल्म में श्रद्धा कपूर से पहले प्रियंका चोपड़ा का नाम भी आ चुका, लेकिन किन्हीं कारणों से उन्होंने फ़िल्म छोड़ दी। लगता है, शाहिद अपने सारे विकल्प खुले रखना चाहते हैं, और मिलन टॉकीज को साइन करने में पूरा वक़्त लेना चाहते हैं। सही भी है, फटा पोस्टर निकला हीरो के फ्लॉप और र… राजकुमार के क्रिटिकली फ़्लॉप होने के बाद तो शाहिद सोच-समझकर ही फ़िल्में साइन करें, ताकि पोस्टर भले ही फट जाए, लेकिन हीरो सही-सलामत रहे।